《和邓内翰游乌奴寺》
宋代·冯山

万险初离峡，三程未到关。相欢才把酒，偷暇更寻山。

古意登临外，人生笑语间。一茶游兴尽，箫鼓欲催还。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。